Diari Oficial de la Generalitat Valenciana


Sumari del DOGV 5449, del 13-02-2007 (2007/695)

Informació pública de l'aprovació definitiva del programa d'actuació integrada de la unitat d'execució número 1 del sector UBZ-1 Walaig.
----------------------------------------------------------------------------------------------------------------------------------------

### Dades del document

Número de DOGV
:   5449

Data del DOGV
:   13-02-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/695


Data del document
:   15-01-2007

Organisme emissor
:   Ajuntament de Monforte del Cid

Tipus de document
:   Informació Pública

Descriptors 

:   * Monforte del Cid
    * indústria de la construcció
    * pla d'urbanisme
    * urbanització
    * administració local
    * licitació
    * contracte d'obres

El Ple de l'ajuntament, en la sessió extraordinària del dia 15 de novembre del 2006 va aprovar i va adjudicar el programa d'actuació integrada de la unitat d'execució número 1 del sector UBZ-1 Walaig, el qual és del següent tenor literal:  
"Aprovació del programa d'actuació integrada de la unitat d'execució núm. 1 del sector UBZ-1 Walaig. Atés l'expedient que es tramita per a l'aprovació i adjudicació del programa d'actuació integrada de la unitat d'execució número 1 del sector UBZ-1 Walaig, i  
Vist que amb data 2 d'agost del 2006 el Ple de l'ajuntament va aprovar el procediment de gestió i de les bases particulars del programa d'actuació integrada de la unitat d'execució número 1 del sector UBZ-1 Walaig, així com l'alternativa tècnica de la dita actuació.  
Vist que el 4 d'agost del 2006 va ser remés l'anunci de concurs per a la selecció d'agent urbanitzador al Diari Oficial de la Unió Europea, sent publicat el 9 d'agost del 2006.  
Vist que el dit anunci va ser publicat igualment en el DOGV núm. 5330 de data 23 d'agost del 2006.  
Vist que l'exposició pública de l'alternativa tècnica va ser publicada en el DOGV núm. 5336 de data 31 d'agost del 2006, així com en el diari Informació de 14 d'agost del 2006, i es va remetre igualment els corresponents edictes als propietaris de terrenys afectats.  
Vist que amb data 23 d'agost del 2006, BOP núm. 193, va ser publicada l'exposició pública de les bases particulars sense que a les estes es formulara cap reclamació i que l'aprovació definitiva de les dites bases es va publicar en el BOP núm. 235 de 13 d'octubre del 2006.  
Vist que, en relació amb la publicació de l'alternativa tècnica de 31.08.2006, amb data 30 de setembre del 2006 es va presentar escrit de la mercantil Gramesa, núm. de registre 6884, en el qual sol·licita alternativament que es considere exempt el sòl consolidat del pagament de càrregues d'urbanització o li siga aplicat el mateix tractament que s'acorde per a la unitat d'execució 2.  
Vist que amb data registre d'entrada de 27 d'octubre del 2006 es va rebre escrit, datat el 24 d'octubre del 2006, de Félix Herrera Fuentes, director general de SEPES, requerint a l'Ajuntament de Monforte del Cid perquè, a l'empara de l'article 44 de la Llei 29/1998, suspenguera de forma immediata la licitació anunciada.  
Vist que en el termini establit han licitat les empreses següents:  
- Proyexva SLU, núm. de registre 7623.  
- Intersa Levante, núm. de registre 7626.  
- Urba Valle 2000, núm. de registre 7628.  
- Elecnor, SA, núm. de registre 7629.  
- Explotaciones Agroalmendro, SCL, núm. de registre 7630.  
- Pavasal Industrial, SL, núm. de registre 7636.  
Vist que amb data 7 de novembre del 2006 la mesa de contractació va procedir a l'obertura de les pliques dels licitadors.  
Vist que amb data 12 de novembre s'ha reunit la mesa de contractació que ha avaluat i examinat els informes tècnics elaborats després de l'anàlisi de la documentació rebuda.  
Atés que la sol·licitud de Gramesa es fonamenta en la invocació dels articles 29 i 30 de la Llei Urbanística Valenciana i articles concordants del seu reglament i que els dits preceptes no fan referència a construccions de caràcter il·legal destinades a indústries, sinó a vivendes consolidades en un determinat sector.  
Atés que l'escrit de SEPES de data 24 d'octubre contra l'acord plenari de 2 d'agost del 2006, publicat el 23 del mateix mes, ha de ser interpretat com un recurs de reposició i, per tant, interposat fora de termini i que encara, si fóra considerat com escrit de requeriment formulat a l'empara de l'art. 44 de la Llei 29/1998, també estaria fora de termini perquè el punt 2n de l'esmentada llei assenyala que el requeriment haurà de dirigir-se a l'òrgan competent per mitjà d'un escrit raonat que concretarà la disposició, acte, actuació o inactivitat, i haurà de produir-se en el termini de dos mesos comptats des de la publicació de la norma o des que l'administració requeridora haguera conegut o pogut conéixer l'acte, actuació o inactivitat.  
Atés que l'acord de 2 d'agost del 2006, aprovatori del procediment de gestió i de les bases particulars del programa d'actuació integrada de la unitat d'execució número 1 del sector UBZ-1 Walaig, publicat el 23 del mateix mes en el DOGV constituïx un acte ferm contra el que no s'ha interposat cap recurs en els terminis legalment establits.  
Atés el que disposen els articles 136 i 137 de la Llei 16/2005, de 30 de desembre, Llei Urbanística Valenciana, en la Llei de Bases de Règim Local, en la Llei 30/1992, de 16 de novembre, de Règim Jurídic de les Administracions Públiques i del Procediment Administratiu Comú, i en la Llei 29/1998, de 13 de juliol, Reguladora de la Jurisdicció contenciosa administrativa, vist el dictamen de la Comissió Informativa d'Obres Públiques i Urbanisme sobre la proposta efectuada per la mesa de contractació, el Ple de la corporació, amb la deliberació prèvia i debat, amb 10 vots a favor del Partit Popular i Esquerra Unida i 3 abstencions del Partit Socialista obrer Espanyol, acorda:  
Primer. Desestimar la petició formulada per la mercantil Gramesa en virtut de les consideracions formulades.  
Segon. No considerar el requeriment formulat per SEPES per haver sigut presentat fora de termini.  
Tercer. Aprovar definitivament el programa d'actuació integrada de la unitat d'execució número 1 del sector UBZ-1 Walaig, així com l'alternativa tècnica de la dita actuació i disposar el seu trasllat a la Conselleria de Territori i Vivenda de la Generalitat Valenciana d'acord amb el que disposa l'art. 136 de la LUV.  
Quart. Aprovar la puntuació establida per la mesa de contractació i els criteris de valoració a cada una de les empreses licitadores, considerant l'esmentada proposta com a part integrant d'este acord, i adjudicar el programa d'actuació integrada de la unitat d'execució núm. 1 del sector UBZ-1 Walaig a la mercantil Intersa Levante, SL, amb les condicions assenyalades en la proposta de la mesa de contractació.  
Cinqué. Traslladar el present acord a la Conselleria de Territori i Vivenda, notificar-lo als interessats en les actuacions, i ordenar la inserció d'anunci en els diaris oficials assenyalats en l'art. 132 de la LUV i donar compte del present acord.  
Sisé. Facultar l'alcaldessa per a la realització de tots els tràmits que resulten necessaris per a l'efectivitat del present acord."  
El que es fa públic a l'efecte del que disposen els articles 104 i 137 de la Llei 16/2005, de 30 de desembre, de la Generalitat, Urbanística Valenciana.  
Contra el dit acord es pot interposar alternativament recurs de reposició potestatiu davant del Ple de l'ajuntament en el termini d'un mes, a comptar de l'endemà de la publicació del present anunci en el Butlletí Oficial de la Província d'Alacant, o recurs contenciós administratiu davant de la sala corresponent del Tribunal Superior de Justícia de la Comunitat Valenciana, en el termini de dos mesos comptats des de l'endemà de la publicació del present anunci en el Butlletí Oficial de la Província d'Alacant, tot això sense perjuí que puga exercitar qualsevol altre recurs que s'estime pertinent.  
Monforte del Cid, 15 de gener de 2007.- L'alcaldessa: Antonia Cervera Carrasco.